Britaniya bosh vaziri Boris Jonson yettinchi bor ota bo‘ldi

Buyuk Britaniya bosh vaziri Boris Jonson va rafiqasi Kerrining ikkinchi farzandi tug‘ildi. Ular qiz farzand ko‘rganini ma’lum qildi, deb yozmoqda BBC.

Kerri Jonson farzandini Londondagi davlat shifoxonalaridan birida dunyoga keltirgan, hozir uning va chaqaloqning ahvoli yaxshi, deb bildirdi bosh vazirning vakili. Juftlik ko‘rsatgan g‘amxo‘rligi va qo‘llab-quvvatlovi uchun shifokorlarga o‘z minnatdorchiligini bildirgan.
Bu Kerrining ikkinchi, Jonsonning yettinchi farzandi.
Boris Jonson va Kerri Saymonds 2020-yilning fevralida unashtiruvi haqida e’lon qilgan. Ularning aprel oyi oxirida tug‘ilgan birinchi o‘g‘liga o‘sha bahorda bosh vazirni COVID-19 dan davolagan shifokorlar sharafiga Uilfred Lori Nikolas deb ism berishgan. Jonsonning Saymonds bilan nikohi 2020-yil may oyi oxirida qayd etilgan, bu bosh vazirning uchinchi nikohiga aylangandi.
Britaniya hukumati rahbarining avvalgi turmushidan ikki qizi va ikki o‘g‘li, bundan tashqari, nikohsiz tug‘ilgan yana bir qizi ham bor.